text: অ্যাপল লকডাউনে শিক্ষা উপকরণ উন্মুক্ত করল - TechJano
  অ্যাপল লকডাউনে শিক্ষা উপকরণ উন্মুক্ত করল
  written by Admin এপ্রিল ১৮, ২০২০
  লকডাউনের দিনগুলোতে হোম কোয়ারেন্টিনে থাকা শিশু-কিশোর, শিক্ষক এবং অভিভাবকদের জন্য শিক্ষা উপকরণ উন্মুক্ত করল অ্যাপল। এসব উপকরণ মিলবে সকল আইফোন ও আইপ্যাডে। চার বছরের বেশি বয়সের শিশুরা এই উপকরণের মাধ্যমে শিখতে পারবে।
  অ্যাপল জানিয়েছে, করোনাভাইরাসের কারণে স্কুল বন্ধ। শিশুদের পড়াশোনা ব্যাহত হচ্ছে। তাই তারা ৩০ টি সৃজনশীল শিক্ষা উপকরণ উন্মুক্ত করেছে। এসব উপকরণ শিশুরা ব্যবহার করে একা একাই শিখতে পারবে।
  শিশুদের ছাড়াও বয়স্কদের জনও অবসর সময় উপভোগের জন্য নানা ধরনের গেমসের আয়োজন রেখেছে। আইফোনের ক্যামেরা ব্যবহার করে এসব উপভোগ করা যাবে।
  এছাড়াও অ্যাপল এডুকেশন লানিং সিরিজ উন্মুক্ত করেছে। যেখানে অনেকগুলো শিক্ষামূলক ভিডিও রয়েছে। যা শিক্ষক, শিক্ষার্থী এবং অভিভাবকদের জন্য উপযোগী। অ্যাপলের টেকনোলজি পার্টনারদের সহযোগিতায় এসব শিক্ষা উপকরণ নির্মাণ করা হয়েছে।